Նախագահական ընտրություններին հաջորդած Երևանի ավագանու ընտրություններն առանձնապես մեծ դրամատիզմով աչքի չընկան: Թերևս, դրա թիվ 1 պատճառն այն էր, որ «խաղի» մեջ մտավ իր վարկանիշով «Ժառանգությանը» զգալիորեն գերազանցող ԲՀԿ-ն: Եվ բոլորովին զարմանալի ու անակնկալ չէր, որ հենց այս կուսակցութ յունն էլ «Ժառանգությունից» «ետ վերցրեց» իրավամբ իր ընտրազանգվածին պատկանող ձայները` ընտրարշավային մրցապայքարում ապահովելով երկրորդ տեղը` քվեների պատկառելի տոկոսով: Եվ, քանի որ Գ. Ծառուկյանն իր քաղաքական գործելաոճով այն գործիչը չէ, որ գնար իշխանությունների հետ սուր առճակատման, ապա հետընտրական լարվածության մթնոլորտ չստեղծվեց: Առանձնապես սուր պայքար, և քաղաքական կրքերի թեժացում համենայնդեպս չարձանագրվեց: